open-index/open-wikipedia-markdown huggingface dataset:
Քենեթ Հեգին

**Քենեթ Էրվին Հեգին** (, ), ամերիկացի քարոզիչ։ Հաճախ նրան անվանում են «Հավատքի խոսք» շարժման կամ, ինչպես  անվանում են ԱՄՆ-ում, «Հավատքի շարժման» հայրը։

Քենեթ Հեգինը ֆորմալ աստվածաբանական կրթություն չի ստացել, սակայն, չնայած դրան, 1970 թվականին Օրալ Ռոբերթսի համալսարանում ստացել է աստվածաբանության դոկտորի աստիճան։

## Կենսագրություն
Քենեթ Հեգինը ծնվել է Տեխաս նահանգի Մաք-Քիննի քաղաքում՝ Լիլիա Վիոլայի Դրեյք Հեգինի և Ջես Հեգինի ընտանիքում։ Ամուսնացած էր Օրետա Ռուկերի հետ։ Ամուսնական զույգն ունեցել է երկու երեխա՝ Քենեթ Վեյն Հեգինին, որն այս պահին «Ռեմա» բիբլիական եկեղեցու հովիվն է և «Kenneth Hagin Ministries» կազմակերպության նախագահը, և դուստրը՝ Պատրիցիա Հարիսոնը, որը Օկլահոմա նահանգի Թալսա քաղաքում գտնվող «Harrison House» հրատարակչատան սեփականատերն է։

Մանկության տարիներին, նա ծանր հիվանդ էր՝ ուներ սրտի բնածին արատ և լեյկեմիա։ Հեգինի խոսքով՝ 1933 թվականին նրան այցելեց Հիսուս Քրիստոսը և բժշկեց հիվանդությունից։ 1937 թվականին, Սուրբ Հոգով մկրտվելով, Հեգինը բապտիզմից տեղափոխվեց հիսունական՝ դառնալով «Աստծո ասամբլեայի» ասոցիացիայի անդամ։ Երկրորդ համաշխարհային պատերազմից հետո Հեգինը մասնակցել է տարբեր «Բուժման ծառայությունների»։1949 թվականին ինքնուրույն գործունեություն է սկսել որպես Աստվածաշնչի մեկնիչ։ 1961 թվականին ստանձնել է «Համաշխարհային ավետարանչություն» առաքելությունը. 1974 թվականին որդու՝ Քենեթ Հեգին կրտսերի հետ՝ Օկլահոմա նահանգում հիմնել է բիբլիական «Ռեմա» դպրոցը, իսկ 1970-ական թվականների վերջին ընդունել է Հավատքի եկեղեցիների կոնվենցիան։

Իր կյանքի վերջին տարիներին Քենեթ Հեգինը նկատել է, որ նրա որոշ աշակերտներ և «Հավատքի շարժման» հետևորդներ, ինչպիսիք են Քենեթ Քոուփլենդը, Ջերի Սավելը, Ջեսսի Դյուպլանտիսը, Կրեֆլո դոլարը, Մակ Համոնդը, Լերոյ Թոմփսոնը և շատ ուրիշներ զգալի շեղումներ թույլ են տվել իր ծառայություններում։ Հեգինը մոտավորապես 1999 թվականի վերջին և 2000 թվականի սկզբին հրավիրեց նրանց բոլորին հատուկ ժողովի Թալսայում, Օխլահոմա։ Նրանցից մեկը՝ Լերոյ Թոմփսոնը, կտրականապես հրաժարվել է ներակայանալ հանդիպմանը։ Այս հանդիպման ժամանակ Հեգինը քննադատության ենթարկեց բոլոր նրանց՝ հարստությանը պաշտելու և հաջողության հասնելու աստվածաշնչյան հայացքը վարկաբեկելու համար։ Որպես նվեր Հեգինը նրանց ներկայացրեց իր «Միդաս թագավորի հպումը» գիրքը, որտեղ նա արտացոլել է հաջողության վարդապետությունը, ինչպես նաև այն, որ ցանկացած աստվածաշնչյան ճշմարտություն կարելի է հասցնել ծայրահեղության։ Գրքի նախաբանում Հեգինը գրել է․

«Բարգավաճման» այն քարոզիչները, ովքեր ականջ չեն դրել նրա նախազգուշացումներին և չեն փոխել աստվածաշնչյան հաջողության հասնելու վերաբերյալ իրենց ծայրահեղ, երբեմն նույնիսկ ծայրահեղական հայացքները, ավելի ուշ բախվել են լուրջ խնդիրների, որոնք առաջացրել են ԶԼՄ-ների քննադատությունը և դրան հաջորդած հասարակական բացասական կարծիքների և Սենատի կոմիտեի հետաքննություններին։ Այդ մասին հայտնել է նաև Քենեթ Քոուփլենդի ծառայության նախկին գործընկեր Ռիչ Վերմիլիոնը։

Քեննեթ Հեգինը բազմաթիվ գրքերի հեղինակ է, ինչպիսիք են՝ «Ես հավատում եմ տեսիլքներին», «Ինչպես առաջնորդվել Աստծո Հոգով», «Հոգևոր աճի հիմունքները», «Բժշկումը Աստվածաշնչում», «Հաղթական եկեղեցին», «Հավատացյալի իշխանությունը», «Միդաս թագավորի հպումը»։

Հեգինը մահացել է 2003 թվականի սեպտեմբերին։

## Ծանոթագրություններ

Կատեգորիա:Ամերիկացի գրողներ
Կատեգորիա:Կրոնի հետ առնչվող անձինք
Ժողովուրդների հոր որդին

**«Ժողովուրդների հոր որդին»** (), Ռուսաստանի, Ուկրաինայի և Բելառուսի համատեղ արտադրության բազմասերիանոց հեռուստատեսային ֆիլմ Վասիլի Ստալինի՝ Իոսիֆ Ստալինի որդու ճակատագրի մասին։

## Սյուժե
«Ժողովուրդների հոր որդին» ֆիլմը պատմում է Վասիլի Ստալինի ճակատագրի մասին։ Վասիլին ունեցել է ռազմական օդաչուի փայլուն կարիերա՝ 28 տարեկանում դառնալով գեներալ-լեյտենանտ։ Նա եղել է բոլորի կողմից սիրած, ճակատագիրը նրա նկատմամբ բարեհաճ է եղել, նա արժանացել է կանանց սիրուն և եղել խիզախ օդաչու, որը Հայրենական մեծ պատերազմի ժամանակ խփել է երկու ֆաշիստական կործանիչներ։ Վասիլին եղել է ֆուտբոլի և հոկեյի մեծ երկրպագու։ Հայտնի է, որ նա պատմության մեջ առաջինն է եղել, որն սկսել է ձևավորել ԽՍՀՄ ռազմաօդային ուժերի ֆուտբոլային և հոկեյի թիմերը։ Թվում էր, թե ոչինչ չէր կանխագուշակում այն սարսափելի իրադարձությունները, որոնք մեկընդմիշտ փոխել են «ժողովուրդների հոր» որդու կյանքը։

Հոր մահից հետո՝ 1953 թվականին, Վասիլին դատապարտվել է ութ տարվա ազատազրկման «հակախորհրդային քարոզչության» համար և ուրիշի անվան տակ ուղարկվել է հատուկ վտանգավոր հանցագործների համար նախատեսված բանտ, որը հայտնի է որպես Վլադիմիրսկի ցենտրալ։ Բանտում աշխատել է որպես խառատ և մեխանիկ, հետո ծանր հիվանդացել է։

1961 թվականին՝ պատիժը կրելուց հետո, աքսորվել է Կազան քաղաք, որը փակ էր օտարերկրյա քաղաքացիների համար, որտեղ հաջորդ տարի մահացել է, ըստ պաշտոնական վարկածի՝ ալկոհոլային թունավորումից։

## Դերերում

## Նկարահանումներ
Սերիալի նկարահանումները տեղի են ունեցել Մոսկվայում՝ Կրեմլում և Ստալինի ամառանոցում, Բոբրույսկի մոտ գտնվող օդանավակայանում, Մոգիլյովում, Լիդսկի շրջանի Դվորիշչե քաղաքում՝ ձիասպորտի մանկապատանեկան դպրոցի տարածքում, Մինսկում, որտեղ առկա են մեծ քանակությամբ ճարտարապետական առույցներ  և ինտերիերներ ստալինյան դարաշրջանի ոճով։

## Ծանոթագրություններ

## Արտաքին հղումներ
* Историко-биографический фильм «Сын отца народов» на Первом канале // 1tv.ru
* Фильм «Сын отца народов» (2013) // film.ua/ru
* Фильм «Сын отца народов» // kino-expert.info
* Сын Сталина ответил за отца (+ ВИДЕО) // kp.ru (21 октября 2013 года)
* Жертва спора «отца народов» и Отца Небесного. Василий Сталин в сериале «Сын отца народов» превратился в эдакого кремлёвского Робин Гуда (+ ВИДЕО) // kp.ru (23 октября 2013 года)
* Внук Иосифа Сталина: «Когда меня спрашивают, бываю ли я на могиле отца, я отвечаю, что хоронил его в Казани». Создатели идущего по Первому каналу телефильма о Василии Сталине не сочли нужным проконсультироваться с его единственным сыном // business-gazeta.ru (26 октября 2013 года)
* рецензия на фильм Ю. И. Мухина (сталиниста)
* фильм «Сын отца народов» в историческом контексте — «Судьба сталинского сокола на экране и в жизни» // http://rksm.ru/node/1401 Заархивировано из первоисточника 4.03.2016

Կատեգորիա:2013 հեռուստասերիալներ
Կատեգորիա:Դրամա հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Ուկրաինական հեռուստասերիալներ
Կատեգորիա:Ռուսական հեռուստասերիալներ
Սեմ (շուն)

**Սեմ** (, ), չինական սրածայր շուն, անմազ, անատամ և կույր, 2003-2005 թվականներին Հյուսիսային Կալիֆոռնիայում՝ Սոնոմա-Մարին Ֆեյրում «Աշխարհի ամենատգեղ շունը» ամենամյա մրցույթի եռակի չեմպիոն։ Իր բացառիկ դեֆորմացիայի շնորհիվ շունը հայտնի է ամբողջ աշխարհում, նրա մահը գլխավոր լրատվական կայքերի գլխավոր վերնագիրն էր։ 1999 թվականին Սանտա Բարբարայի բնակչուհի Սյուզի Լոքհիդը շանը վերցրել է առաջին տիրոջից, ով լքել էր նրան։

## Մեդիա
2005 թվականին Սեմը նկարահանվել է «Քրիս Էնջելի կախարդանքը» հելոուինյան հատուկ թողարկման մեջ, որը հեռարձակվել է A&E հեռուստաալիքով։ Հելոուինյան տարազ հագած Սեմը խաղում էր Էնջելի կատվի դերը։ Սեմը քննարկվել է ճապոնական հեռուստատեսությամբ, Նոր Զելանդիայի ռադիոյով և Անգլիայի *[[The Daily Telegraph]]*-ում։ Նա նույնիսկ հանդիպել է Դոնալդ Թրամփի հետ։ Սրտի հետ կապված խնդիրների պատճառով Սեմին քնեցրել են 2005 թվականի նոյեմբերի 18-ին՝ իր 15-ամյակից անմիջապես հետո։

## Ծանոթագրություններ

## Արտաքին հղումներ
* Official site — Sam and Susie’s Blog
*   A collection of  ugly  animals

Կատեգորիա:Հայտնի շներ
Սանդուխտ Մամիկոնյան

**Սանդուխտ Մամիկոնյան** (), հայ իշխանուհի Մեծ Հայքի Արշակունյաց թագավորությունում, Տուրուբերան աշխարհի Տարոն գավառի տանուտեր-իշխան Վարդան Մամիկոնյանի դուստրը, Ամենայն Հայոց կաթողիկոսներ՝ Ներսես Ա Մեծի (353-373) կինը և Սահակ Ա Պարթևի (387-439) մայրը, Մամիկոնյանների նախարարական տոհմից։

## Կենսագրություն
Սանդուխտ Մամիկոնյանը հոր՝ Վարդան Մամիկոնյանի հետ գտնվում էր Կապադովկիայի Կեսարիա քաղաքում, որտեղ իր ամուսնու՝ Ներսեսի (հետագայում՝ Ամենայն Հայոց կաթողիկոս Ներսես Ա Մեծ) հետ կրթություն էին ստանում։ 348 թվականին ծնվում է նրանց որդին՝ Սահակ Պարթևը (հետագայում՝ Ամենայն Հայոց կաթողիկոս՝ Սահակ Ա Պարթև)։ Մեկ տարի հետո՝ 349 թվականին Սանդուխտը վախճանվում է։ Հայրը՝ Վարդան Մամիկոնյանը նրա մարմինը փոխադրում է Բարձր Հայք աշխարհի Եկեղյաց գավառի Թիլ ավան։

## Ծանոթագրություններ

Կատեգորիա:Մամիկոնյաններ
Կատեգորիա:4-րդ դարի հայեր
Կատեգորիա:Հայ իշխանուհիներ
Պապ Պարթև

**Պապ Պարթև** (), հայ զինվորական Մեծ Հայքում։

Ամենայն Հայոց կաթողիկոսներ՝ Հուսիկ Ա Պարթևի (295-374) որդին և Ներսես Մեծի (329-373) հայրը, Աթանագինեսի (313-349) երկվորյակ եղբայրը, Գրիգորյանների հոգևորական տոհմից։

## Ծագումը
Պապը սերվում է Գրիգորյանների հայ ազնվական-հոգևորական տոհմից, որի հիմնադիրը՝ Հայ Առաքելական եկեղեցու առաջին կաթողիկոս Գրիգոր Լուսավորիչն էր։ Լուսավորիչները սերվում էին պարթևական Սուրենի պահլավ տոհմից, որը իր հերթին Պարթև Արշակունիների հեռավոր ճյուղն էր։ Նրա հայրը՝ Հուսիկ Ա Պարթևը 341-347 թվականներին եղել է Ամենայն Հայոց կաթողիկոս։

Մայրը, որի անունն անհայտ է, Մեծ Հայքի արքա Տրդատ Գ Մեծ-ի դուստրն էր։ Նրա նախնիները սերում են Արշակ Ա Պարթևից, ով մ․թ․ա․ 240-ական թվականներին ենթարկվում Սելևկան տերությանը, իսկ հետագայում հիմնադրեց Պարթևական տերությունը, որը գոյատևեց շուրջ 400 տարի․ Պարթևստանում մինչև 224 թվականը, իսկ Մեծ Հայքում մինչև 428 թվականը։

## Կենսագրություն
Պապը ծնվել է 313 թվականին, Ամենայն Հայոց կաթողիկոս Հուսիկ Ա Պարթևի և Հայոց արքա Տրդատ Գ Մեծ-ի անհայտ անունով դստեր ընտանիքում։ Ուներ երկվորյակ եղբայր՝ Աթանագինեսը։ Ամուսնացել էր Խոսրով Գ Կոտակի դստեր՝ Վարազդուխտի հետ։ Ուներ մեկ որդի՝ Վրիկը, որի մայրը հարճ էր

Մահացել է եղբոր՝ Աթանագինեսի հետ, 349 թվականին, Տուրուբերան աշխարհի Տարոն գավառի Աշտիշատ քաղաքում։

## Ծանոթագրություններ

Կատեգորիա:Լուսավորիչներ
Կատեգորիա:Հայ զորավարներ
Կատեգորիա:4-րդ դարի հայեր
Կատեգորիա:Հայ ռազմական գործիչներ
Պարգև Գնունի

**Պարգև Գնունի** (), հայ նախարար Մեծ Հայքում, Այրարատ աշխարհի Արագածոտն գավառի արևմտյան մասի տանուտերը, Աբա Գնունու որդին, Մանեճ Գնունու հայրը, Գնունիների նախարարական տոհմից։

## Կենսագրություն
Պարգև Գնունին ճգնության էր առանձնացել լեռներում։ Տեսիլքով իմացել է, որ Ներսես Մեծը կաթողիկոս պիտի ընտրվի 353 թվականին։

## Ծանոթագրություններ

Կատեգորիա:Գնունիներ
Կատեգորիա:4-րդ դարի հայ նախարարներ
Վերջին զոհը

**«Վերջին զոհը»** (), խորհրդային գեղարվեստական լայնաֆորմատ ֆիլմ, որը նկարահանվել է Պյոտր Տոդորովսկին Ա. Ն. Օստրովսկու համանուն պիեսի հիման վրա։

## Սյուժե
Հարուստ վաճառականի այրի  Յուլյա Պավլովնա Տուգինան ապրում է հանգիստ ու մեկուսի կյանքով, նրա միակ ուրախությունն ու կյանքի իմաստը դառնում է սերը աղքատ գեղեցկատես ազնվական Վադիմ Դուլչինի նկատմամբ։ Բայց նրա սիրեկանը, որը ունակ չէ լուրջ զգացմունքների, հակված է շքեղ կյանքի և տարված է մոլեխաղերով, ինչի պատճառով աստիճանաբար Յուլյա Պավլովնային կանգնեցնում է սնանկացման եզրին։

Իրավիճակին միջամտում է Տուգինայի հանգուցյալ ամուսնու ընկերը՝ միլիոնատեր վաճառական Ֆլոր Ֆեդուլիչ Պրիբիտկովը, որի հետ ամուսնությունը միակ ելքն է Յուլիա Պավլովնայի համար, որը հասկանում է, որ Դուլչինը երբեք չի սիրել իրեն։

## Դերերում
* Մարգարիտա Վոլոդինա - Յուլյա Պավլովնա Տուգինա
* Օլեգ Ստրիժենով - Վադիմ Գրիգորևիչ Դուլչին
* Միխայիլ Գլուզսկի - Ֆլոր Ֆեդուլիչ Պրիբիտկով
* Լեոնիդ Կուրավլյով - Լավր Միրոնիչ
* Օլգա Նաումենկո - Իրինա Լավրովնա Պրիբիտկովա
* Վլադիմիր Կենիգսոն - Սալայ Սալտանիչ
* Վալերի Ֆիլատով - Լուկա Գերասիմովիչ Դերգաչյով
* Մարիա Վինոգրադովա - Միխեևնա
* Պավել Վիննիկ - Կիսլովսկի
* Լիոնելլա Պիրյևա - կոմսուհի Կրուգլայա
* Ռոման Խոմյատով - Ալեքսեյ Դմիտրիևիչ Միրովիչ
* Օլգա Գոբզևա - մոդիստուհի-ֆրանսիուհի
* Պյոտր Արժանով - իշխան Բարտեմև
* Լիդիա Սավչենկո - Պիվոկուրովա
* Սերգեյ Կուրիլով - բանկի կառավարիչ
* Վիկտոր Պրոսկուրին - հուսար
* Վալենտինա Անանինա - վաճառականուհի
* Գեորգի Տուսուզով - վաշխառու
* Կլարա Բելովա - աղախին
* Լեոնիդ Իուդով - դռնապան
* Անատոլի Օբուխով - պետերբուրգցի գուրման
* Չեսլավ Սուշկևիչ - ծեր գեներալ

## Նկարահանող խումբ
* Սցենարի հեղինակներ՝ Վլադիմիր Զուև, Պյոտր Տոդորովսկի
* Ռեժիսոր՝ Պյոտր Տոդորովսկի
* Օպերատոր՝ Լեոնիդ Կալաշնիկով
* Նկարիչ՝ Գենադի Մյասնիկով
* Կոմպոզիտոր՝ Իսահակ Շվարց

## Երաժշտություն
* Ֆիլմում հնչում է Իսահակ Շվարցի ռոմանսը Բուլատ Օկուջավայի «Մեր հին այգում» () բանաստեղծության հիման վրա Լյուբով Ստրիժենովայի կատարմամբ։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Պյոտր Տոդորովսկու ֆիլմեր
Քեյթ Բուշ

**Քեյթ Բուշ** (անգլ.՝ Kate Bush, ), անգլիացի երգչուհի, երգահան, երաժիշտ, պարուհի և պրոդյուսեր։ 1978 թվականին, երբ դեռ 19 տարեկան էր, իր դեբյուտային սինգլով՝ Wuthering Heights-ով չորս շաբաթ շարունակ գլխավորեց UK Singles Chart-ը, դառնալով առաջին կին երաժիշտը Անգլիայում, ում ինքնուրույն գրված երգը գրավեց առաջին հորիզոնականը այդ հիթ-շքերթում։

Բուշի երգացանկից 25 սինգլ մտել են Անգլիայի թոփ 40 շքերթ, ներառյալ թոփ-10 հիթեր The Man with the Child in His Eyes, Babooshka, Running Up That Hill, Don't Give Up (դուետ Փիթեր Գեբրիելի հետ) և King of the Mountain։ Նրա բոլոր 10 ալբոմները գրավել են թոփ-10 հորիզոնականներ, ներառյալ համար մեկ դարձած Never for Ever (1980), Hounds of Love (1985) և The Whole Story (1986)։ Նա առաջին անգլիացի սոլո կին արտիստն էր, ով գրավեց առաջին հորիզոնականը Անգլիական ալբոմների շքերթում։

Բուշը սկսել է ստեղծագործել 11 տարեկան հասակից։ Նա գրանցվեց EMI Records-ում, երբ Pink Floyd-ի կիթառիստ Դեյվիդ Գիլմորը նրան օգնեց ստեղծել իր առաջին դեմո երգը։ Բուշի դեբյուտային ալբոմը՝ The Kick Inside, թողարկվեց 1978 թվականին։ Դրանից հետո Բուշը սկսեց ձեռք բերել գեղարվեստական ազատություն և 1982 թ.-ից սկսված սկսեց դառնալ իր բոլոր ալբոմների պրոդյուսերը։ Յոթերորդ ու ութերորդ ալբոմերի միջև ընկած ժամանակահատվածում՝ 1993 թ.-ից (The Red Shoes) մինչև 2005 թ. (Aerial), Բուշը երաժշտությամբ չզբաղվեց։ Նա բեմ վերադարձավ 2014 թ.-ին *Before the Dawn* կոչվող համերգով, որը նրա առաջին շոուն էր 1979 թ.-ի *The Tour of Life* շրջագայությունից հետո։

Բուշի էկլեկտիկ և էքսպերիմենտալ երաժշտական ոճը, նրա երգերի յուրահատուկ բառերը, ինչպես նաև նրա գրական թեմաները ոգեշնչել են բազում արվեստագետների։ Նա նոմինացվել է 13 British Phonographic Industry մրցանակների, հաղթելով 1987 թ.-ին որպես լավագույն բրիտանացի կին արտիստ, և նոմինացվել է երեք Գրեմմի մրցանակի։ 2002 թ.-ին արժանացավ Ivor Novello մրցանակին՝ բրիտանական երգարվեստի մեջ ակնառու ներդրման համար։ Բուշը 2013 թ.-ին ստացավ Բրիտանական կայսրության ամենագերազանց շքանշանը՝ իր բարձրագույն երաժշտության համար։ Երկու անգամ՝ 2018 և 2021 թթ., առաջադրվել է ներգրավվել Ռոքնռոլի փառքի սրահում։

## Սկավառակագրություն
* *[[The Kick Inside]]* (1978)
* *[[Lionheart]]* (1978)
* *[[Never for Ever]]* (1980)
* *[[The Dreaming]]* (1982)
* *[[Hounds of Love]]* (1985)
* *[[The Sensual World]]* (1989)
* *[[The Red Shoes]]* (1993)
* *[[Aerial]]* (2005)
* *[[Director's Cut]]* (2011)
* *[[50 Words for Snow]]* (2011)

## Ծանոթագրություններ

Կատեգորիա:Անգլիացի դաշնակահարներ
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգչուհիներ
Կատեգորիա:Անգլիացի կիթառահարներ
Կատեգորիա:Անգլիացի ռոք երաժիշտներ
Կատեգորիա:Բրիտանացի պրոդյուսերներ
Հակոբ Քերսելյան

**Հակոբ Սամվելի Քերսելյան** (), թեթև ատլետիկայի խորհրդահայ մարզիչ, ԽՍՀՄ վաստակավոր մարզիկ (1968)։

## Կենսագրություն
Հակոբ Քերսելյանը ծնվել է 1918 թվականին Սուխումում։ 1930-ական թվականներին մարզվել է Նեստոր Ալեքսեևիչի Գերիայի ղեկավարությամբ։ Կատարել է ԽՍՀՄ սպորտի վարպետի նորմատիվը։

Մասնակցել է Հայրենական մեծ պատերազմին։ Ավարտել է Պ. Ֆ. Լեսգաֆտի անվան ֆիզիկական կուլտուրայի պետական կրկնակի շքանշանակիր ինստիտուտը։ 1947-1949 թվականներին Երևանում եղել է Հայաստանի ֆիզիկական կուլտուրայի և սպորտի պետական ինստիտուտի դահուկային սպորտի և ալպինիզմի ամբիոնի վարիչ։ 1949 թվականին վերադարձել է Սուխում, որտեղ ավելի քան 30 տարի աշխատել է Սուխումի մանկական սպորտային դպրոցում՝ «Դինամո» մարզական միության համակարգում։

Նրա սաների շարքում առավել բարձր արդյունքների է հասել Վիկտոր Սանեևը՝ դառնալով եռակի օլիմպիական չեմպիոն (1968, 1972, 1976), 1980 թվականի Օլիմպիական խաղերի արծաթե մեդալակիր, Եվրոպայի կրկնակի չեմպիոն(1969, 1974)։

Հակոբ Քերսելյանը մահացել է 2004 թվականի դեկտեմբերի 22-ին Սուխումում։

Ամեն տարի անցկացվում է Հակոբ Քերսելյանի հիշատակին նվիրված թեթև ատլետիկայի մրցաշար։

## Պարգևներ և կոչումներ
* Կարմիր աստղի շքանշան (1943)
* «ԽՍՀՄ վաստակավոր մարզիչ» պատվավոր կոչում (1968).
* Հայրենական պատերազմի I աստիճանի շքանշան (1985)
* «Պատվո նշան» շքանշան

## Ծանոթագրություններ

Կատեգորիա:ԽՍՀՄ վաստակավոր մարզիչներ
Կատեգորիա:Խորհրդային մարզիչներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Ուենդել Հոլմս

**Օլիվեր Ուենդել Հոլմս - մեծ** (, ), ամերիկացի բժիշկ, պոետ, գրող։

## Կենսագրություն
Օլիվեր Հոլմսը ծնվել է 1809 թվականի օգոստոսի 29-ին Քեմբրիջում՝ քահանա և պատմաբան *Էբայել Հոլմսի* ընտանիքում։ Կրթություն է ստացել Ֆիլիպսի ակադեմիայում, որը գտնվում էր Մասաչուսեթսի նահանգի Էնդովեր քաղաքում, ապա Հարվարդի համալսարանում, բժշկություն է սովորել Փարիզում։ Աշխատել է Հարվարդում՝ որպես ֆիզիոլոգիայի և անատոմիայի պրոֆեսոր։ Դրանից հետո աշխատել է նաև Դարթմութ քոլեջում։

## Գործունեություն
Հոլմսն ուսումնասիրել է հետծննդյան տենդը, ինչպես նաև այն հարցը, որ այն փոխանցվում է երիտասարդ մայրերին բժշկական անձնակազմի միջոցով։ 1843 թվականին նա թողարկել է *Հետծննդյան տենդի վարակիչությունը* () թեմայով ուսումնասիրություն, որը ցույց էր տալիս ծննդատներում սանիտարահիգիենիկ պայմանների և հիվանդությունների քանակի միջև կապը։ Հոլմսի կողմից գործիքների և նյութերի մշտական ստերիլիզացման, ինչպես նաև անձնակազմի համար կարանտինային միջոցների օգտագործումը հանգեցրել է Նոր Անգլիայում հետծննդյան մայրական մահացության կտրուկ նվազմանը։ Հետծննդաբերական տենդի վարակիչ բնույթը վերջնականապես ապացուցվել է միայն 19-րդ դարի վերջին՝ Լուի Պաստերի՝ վարակիչ հիվանդությունների հարուցիչների աշխատանքի արդյունքում։ 1861 թվականին Հոլմսը կատարելագործել է նաև ստերեոսկոպը։ Նա նաև պատկանում է անզգայացում տերմինի գիտական կիրառմանը։

Հոլմսը հայտնի է որպես 19-րդ դարի ԱՄՆ-ի առաջատար բանաստեղծներից մեկը։ Նա բանաստեղծություններ է գրել Ալեքսանդր Փոփի և Օլիվեր Գոլդսմիթի ավանդույթներով և ստեղծել հայրենասիրական, հաճախ նաև հեգնական բանաստեղծություններ։ Նա կենցաղային բանաստեղծներից էր։ Բացի բանաստեղծություններից` գրել է երեք վեպ, թողել է էսսեների և անեկդոտների ժողովածուներ։ Օլիվեր Ուենդել Հոլմսը փաստաբան Օլիվեր Ուենդել Հոլմս կրտսերի հայրն էր։ Ըստ որոշ տեղեկությունների` հենց նա է ծառայել որպես նախատիպ դետեկտիվ Շերլոկ Հոլմսի` Արթուր Կոնան Դոյլի հայտնի հերոսի համար։ Օլիվեր Ուենդել Հոլմսը դարձել է Թես Գերիսենի 2007 թվական *Ոսկորների այգի* () բժշկական թրիլլերի հերոսը։

## Նշումներ

## Ծանոթագրություններ

## Արտաքին հղումներ
* 

Կատեգորիա:Ամերիկացի բանաստեղծներ
Կատեգորիա:Ամերիկացի բժիշկներ
Կատեգորիա:Ամերիկացի գրողներ
Կատեգորիա:Ամերիկացի վիպասաններ
Կատեգորիա:Օգոստոսի 29 ծնունդներ
Հովսեփ Շարականագիր

**Հովսեփ Շարականագիր** (; ), քրիստոնյա Սուրբ, 9-րդ դարի հույն վանական։

## Կենսագրություն
Հովսեփը ծնվել և մեծացել է Սիցիլիայում, ապա մտել է Սոլունսկի վանք, որտեղ ապրել է ամենախիստ Ասկետիզմի մեջ։ Օծվել է որպես վարդապետ և տեղափոխվել Կոստանդնուպոլիս։ Բյուզանդական կայսր Լևոն հայը պատկերապաշտ էր։ Նա հալածել է Հովսեփին և բանտարկել։ Հովսեփը, ազատություն ստանալով, Ոսկեբերան եկեղեցում հիմնել է վանք։ Կեսար Վարդասը նրան կրկին բանտարկել է և աքսորել է Խերսոնես։ Ապա նա  Թեոդորա կայսրուհու կողմից նշանակվել է *Պատրիարքական Աթոռի Սկևոֆիլաքս*։
Փոտ պատրիարքը նրան անվանել է *հայրերի հայր*, *Աստծո հրեշտակ* և դարձրել Կոստանդնուպոլսի ողջ հոգևորականության խոստովանողը։

## Ստեղծագործություններ
Հովսեփը բանաստեղծական տաղանդով օժտված և կրոնական ներշնչմամբ ոգևորված՝  իր ողջ գործունեությունը նվիրել է պատարագի երգերին, մասնավորապես կանոններ կազմելուն։ *Սրբերի գործք*  հրատարակության մեջ (ապրիլի 4) ասվում է, որ նա կազմել է մինչև 300 կանոն, որոնք ավելի շատ են, քան որևէ այլ եկեղեցական օրհներգ։
Նրա ոչ բոլոր ստեղծագործություններն են հայտնի տպագիր կամ նույնիսկ ձեռագրիր։ Դրանցից լավագույնը ապաշխարության կանոններն են։

## Գրականություն
* 
*  *Каждан А. П.* Иосиф Песнопевец и первое русское нападение на Константинополь // Славяне и их соседи. М., 1996. Вып. 6: Греческий и славянский мир в Средние века и раннее Новое время. С. 53-60.
* 

## Ծանոթագրություններ

## Արտաքին հղումներ
*Venerable Joseph the Hymnographer - Orthodox Church in America

Կատեգորիա:Անձինք այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Քրիստոնեության մարգարեներ
Կատեգորիա:Բյուզանդացի բանաստեղծներ
Կատեգորիա:Բյուզանդացի աստվածաբաներ
Կատեգորիա:Եկեղեցու ուսուցիչներ
Կատեգորիա:Հույն կոմպոզիտորներ
Վուլիսմենի

**Վուլիսմենի** (), լիճ, որը գտնվում է Կրետե կղզու Այոս Նիկոլաոս քաղաքում։ Կրետեի երկու քաղցրահամ լճերից մեկն է (մյուսը՝ Կուրնա)։

## Պատմություն
Ըստ հին հունական առասպելի՝ այս լճում լողանում էր Աթենաս աստվածուհին։ Ամեն տարի կեսգիշերին, ուղղափառ քրիստոնյաների Զատիկի օրը, քաղաքի բնակչության մեծ մասը հավաքվում է լճի շուրջ՝ տոնելու հրավառություններով և ճայթրուկներով, որոնք նետում են միջոցառմանը ներկա մարդիկ։

Կա նաև քաղաքային լեգենդ, որ Վուլիսմենին հատակ չունի, դա պայմանավորված է լճի անհամաչափ մեծ խորությամբ՝ համեմատած լայնության հետ։

Ժակ Իվ Կուստոն եկել է Այոս Նիկոլաոս՝ ուսումնասիրելու լիճը։ Վուլիսմենիի հատակում հայտնաբերվել են Երկրորդ համաշխարհային պատերազմի գերմանական ռազմական տեխնիկայի պահեստներ։ Տեղացիները դրանք ժայռից նետել են լիճը՝ որպես գերմանական զորքերի կողմից Կրետեի ազատագրման խորհրդանիշ։

Լիճը գրեթե կատարյալ շրջանագծի տեսք ունի՝ 137 մետր տրամագծով, կենտրոնական մասում՝ 64 մետր խորությամբ։ Արևմտյան կողմից լիճը շրջապատված է ժայռերով, իսկ արևելյան կողմից՝ փողոցային սրճարաններով։

1856 թվականի հոկտեմբերի 12-ին Կրետե կղզու մոտ տեղի է ունեցել հզոր երկրաշարժ, որի էպիկենտրոնը լճից ընդամենը 40 կմ հեռավորության վրա էր։ Չնայած դրա ուժգնությունը գրանցված չէր, այն նշված էր որպես 11 աստիճան Փոփոխված Մերկալիի ինտենսիվության սանդղակի վրա՝ առավելագույն հնարավորից մեկ աստիճան ցածր։ Այս երկրաշարժը, ամենայն հավանականությամբ, պատասխանատու էր քաղցրահամ ջրի աղբյուրի արգելափակման կամ շեղման համար, որը հանգեցրել է լճի ավելի ուշ լճացման և լճի արևմտյան անկյունի փլուզմանը, ինչը նվազեցրել է լճի խորությունը։

Երբ աղբյուրը դադարել է հոսել, լիճը շուտով լճացել է։ Այն հայտնի է եղել որպես Վրոմոլիմնի` «գարշահոտ լիճ»։ Ակնհայտ լուծումը ալիք փորելն էր դեպի մոտակա ծով, որպեսզի ավելի խիտ ծովի ջուրը թափի լճացած քաղցրահամ ջուրը և վերացնի հոտի աղբյուրը։

1867-1871 թվականներին լիճը ծովին կապող առաջին ալիքը փորել է Կոստաս Ադոսիդես փաշան՝ Լեսիթիոնի այն ժամանակվա օսմանյան նահանգապետը։ Դրանից հետո լճի վերին շերտերը մոտ 30 մետր աղի են դարձել, իսկ ստորինները մնացել են թարմ։ 1883-1890 թվականներին այս ջրանցքը մի քանի անգամ փորվել և լայնացվել է, և կառուցվել է հասարակ փայտե կամուրջ։ Ավելի լայն ջրանցքը կառուցվել է ֆրանսիական բանակի կողմից 1905-1907 թվականներին՝ բարձրացնող հետիոտնային կամրջով, որը թույլ է տալիս նավակները բեռնել և բեռնաթափել լճի հարաբերական ապահովության պայմաններում։ Ժամանակակից բետոնե ճանապարհային կամուրջը բացվել է 1954 թվականին։

## Ծանոթագրություններ

## Արտաքին հղումներ
* Մորից Մաուրուս. «Կրետե». Դիսկուս Մեդիա. 2007 ISBN 978-5-940590-60-6
* 

Կատեգորիա:Հունաստանի լճեր
Կատեգորիա:Լճեր այբբենական կարգով
Լի Նա Ըն

**Լի Նա Ըն** (), հարավկորեացի երգչուհի և դերասանուհի։ Նա April գըրլ բենդի անդամ է։ Իր բենդի գործողություններից բացի, նա դերեր ունի A-Teen (2018), A-Teen 2 (2019) և «Արտակարգ դու» (2019) դրամաներում։ Նա եղել է հաղորդավար Inkigayo հեռուստաշոուում NCT խմբի Ջեհյոնի և Monsta X խմբի Մինհյոկի հետ 2019 թվականի հոկտեմբերից՝ 2021 թվականի փետրվար։

## Վաղ կյանք
Լի Նա Ընը ծնվել է մայիսի 5-ին, 1999 թվականին և սովորել է *[[School of Performing Arts Seoul]]* դպրոցում։

## Կարիերա
### 2015–ներկա։ Դեբյուտ ''April-ում''
Նաընը ներկայացավ որպես *April* խմբի անդամ՝ փետրվարի 9, 2015 թվականին։ Խումբը դեբյուտեց օգոստոսի 24-ին Dreaming մինի*-*ալբոմով։ Նաընը իր դերասանական դեբյուտը կատարեց *April Love* դրամայում 2016 թվականին։ Նա փոքրիկ դեր է ունեցել *[[KBS2]]*-ի My Father is Strange դրամայում 2017 թվականին։

2018 թվականին բացահայտվեց որ Նաընը մասնակցելու եր SBS TV-ի *Switch* սաունդթրեքի ստեղծմանը *April* խմբի անդամ Ջինսոլի հետ։ *«Stars In The Night Sky»* թրեքը թողարկվեց մայիսի 2, 2018 թվականին։ Նաև հայտարարվեց որ 2018 թվականին Նաընը դերակատարելու է գլխավոր դերը A-TEEN (2018) դրամայում։ Նաընը նաև դերակատարեց in MBC-ի Արտակարգ դու ֆանտազիա դրամայում։

## Սկավառակագրություն
### Սինգլներ

## Ֆիլմագրություն
### Հեռուստալիքային ծրագիր

### Վեբ շոու

### Հեռուստաշոու

### Ռադիոհաղորդումներ

## Մրցանակներ

## Ծանոթագրություններ

Կատեգորիա:Հարավկորեացի երաժիշտներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի հաղորդավարներ
Ազգերի ինքնորոշման իրավունքի մասին

**«Ազգերի ինքնորոշման իրավունքի մասին»**, Վ. Ի. Լենինի աշխատությունը՝ նվիրված ազգային հարցում կոմունիստական կուսակցության տեսությանը, ծրագրին և քաղաքականությանը։ Հրատարակվել է 1914-ին, «Պրոսվեշչենիե» («Просвещение») ամսագրում։ Վ. Ի. Լենինը բազմակողմանիորեն հիմնավորել է կուսակցության ծրագրային դիրքորոշումն ազգերի ինքնորոշման իրավունքի հարցում՝ ընդհուպ մինչև անջատումը և ինքնուրույն պետության ստեղծումը։ Առաջին համաշխարհային պատերազմի նախօրյակին օպորտունիստները հարձակվում էին հատկապես կուսակցության ծրագրի § 9-ի վրա, ուր հռչակվում էր ազգերի ինքնորոշման իրավունքը։ Նրանք փորձում էին կուսակցության ծրագրին հակադրել Ռոզա Լյուքսեմբուրգի «Ազգային հարցը և ինքնավարությունը» հոդվածի մի քանի ոչ ճիշտ դրույթները։ Նշելով Ռոզա Լյուքսեմբուրգի՝ որպես հեղափոխականի տարբերությունն օպորտունիստներից, Վ. Ի. Լենինը ոչ մի զիջում չի անում սկզբունքային հարցերում և հետևողականորեն բացահայտում է նրա բոլոր սխալները։ Վերլուծելով կապիտալիզմի դարաշրջանում ազգերի զարգացման պրոցեսը՝ նա ցույց է տալիս դրա սոցիալ֊տնտեսական հիմքերը։ Վ. Ի. Լենինը նշում է, որ մարքսիստները չեն կարող աչքաթող անել ազգային պետություն ստեղծելու ձգտում ծնող տնտեսական գործոնները։ «Այս նշանակում է,– գրում է Վ. Ի. Լենինը,– որ մարքսիստների ծրագրում «ազգերի ինքնորոշումը» պատմա֊տնտեսական հայեցակետից չի կարող այլ նշանակություն ունենալ, բացի քաղաքական ինքնորոշումից, պետական ինքնուրույնությունից, ազգային պետություն կազմելուց» (Երկ., հ. 20, էջ 498)։

Ազգերի ինքնորոշման իրավունքը բխում է ոչ միայն բազմազգ պետության մեջ ճնշվող կամ գաղութային լծի տակ գտնվող ժողովուրդների, այլև իշխող ազգի պրոլետարիատի արմատական շահերից։ Ազատագրելով ճնշված ազգությանը՝ իշխող ազգի պրոլետարիատն ինքն է ազատագրվում, որովհետև, ինչպես նշում է Մարքսը, չի կարող ազատ լինել մի ժողովուրդ, որ ճնշում է այլ ժողովուրդների։ Ճնշված ազգի ազգային֊ազատագրական շարժման մեջ կա համադեմոկրատական բովանդակություն, որը պաշտպանում են մարքսիստները, սակայն նրանց նպատակն ազգերի մեկուսացումը չէ, այլ բոլոր ազգերի աշխատավորների ամենասերտ միավորումը կապիտալի դեմ մղվող պայքարում։ Վ. Ի. Լենինը ցույց տվեց, որ ազգերի ինքնորոշման իրավունքի ժխտումը, նրա նենգափոխումը նացիոնալ֊լիբերալ ֆրազներով, «կուլտուր֊ազգային ավտոնոմիայի» պահանջով, իրականում հրաժարումն է «Պրոլետարներ բոլոր երկրների, միացե՛ք» լոզունգից և զիջում վելիկոռուսական շովինիզմին ու բուրժուական նացիոնալիզմին։ «Ազգերի լիակատար իրավահավասարություն, ազգերի ինքնորոշման իրավունք, բոլոր ազգերի բանվորների միաձուլում, — ազգային այս ծրագիրն է ուսուցանում բանվորներին մարքսիզմը, ուսուցանում ամբողջ աշխարհի փորձը և Ռուսաստանի փորձը» (նույն տեղում, էջ 569)։ «Ագզերի ինքնորոշման իավունքի մասին» աշխատությունը մեծ դեր խաղաց ազգային հարցի մարքսիստական տեսության զարգացման և ազգերի ինտերնացիոնալ համերաշխության կազմակերպման գործում։

Կատեգորիա:1914 գրքեր
Կատեգորիա:Էթնիկությունը քաղաքականությունում
Կատեգորիա:Պատմության տեսություններ
Կատեգորիա:Քաղաքական մանիֆեստներ
Կատեգորիա:ԽՍՀՄ ազգային քաղաքականություն
Կատեգորիա:Փոքրամասնության իրավունքներ
Կատեգորիա:1914 ոչ գեղարվեստական գրքեր
Սառա Լեբեդևա

**Սառա Դմիտրևնա Լեբեդևա** (, ), խորհրդային քանդակագործ, ՌՍՖՍՀ արվեստի վաստակավոր գործիչ (1945), ԽՍՀՄ Գեղարվեստի ակադեմիայի թղթակից անդամ (1958)։

1910–1915 թվականներին սովորել է Միխայիլ Բերնշտեյնի, Լեոնիդ Շերվուդի և Վասիլի Կուզնեցովի արվեստանոցներում։ Մասնակցել է մոնումենտալ պրոպագանդայի ծրագրի իրականացմանը։ 1925 թվականից ապրել է Մոսկվայում։ Ստեղծել է դիմաքանդակներ («Ֆ. Է. Ձերժինսկի», բրոնզ, 1925, Ժամանակակից պատմության պետական կենտրոնական թանգարան, «Ս. Մ. Միխոելս», 1939, բրոնզ, 1961, «Ա. Տ. Տվարդովսկի», 1943, բրոնզ, 1961, «Լ. Ա. Բաժբեուկ–Մելիքյան», գիպս, 1946, «Բ. Լ. Պաստեռնակ», կրաքար, 1961–63, բոլորը՝ Տրետյակովյան պատկերասրահում) ու մերկ մարմինների քանդակներ, հախճապակյա և ճենապակյա դեկորատիվ–կիրառական իրեր, արձանիկներ։ Լեբեդևայի «Վ. Պ. Չկալով» (բրոնզ, 1939), «Կ. Գ. Պաուստովսկի» (գիպս, 1956), գործերը գտնվում են Հայաստանի պետական պատկերասրահում։

## Ծանոթագրություններ

Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Խորհրդային քանդակագործներ
Էնդրյու Հուլ

**Էնդրյու Ջեյմս Հուլ** (, ), ավստրալիացի ֆուտբոլիստ, կիսապաշտպան։

## Ակումբային կարիերա
Հուլը իր հայրենի քաղաքի «Նյուքասլ Յունայթեդ Ջետս» ֆուտբոլային ակումբի սան է։ 2013 թվականի հունվարի 12-ին «Բրիսբեն Ռոար» ֆուտբոլային ակումբի դեմ խաղում նորամուտ է ունեցել Ավստրալիայի ֆուտբոլի առաջնությունում։ 2013 թվականի հունվարի 17-ին Հուլը իր առաջին պրոֆեսիոնալ մեկ մրցաշրջան տևողությամբ պայմանագիրն է կնքել «Նյուքասլ Ջետս»-ի հետ։ 2015 թվականի ապրիլի 17-ին «Սիդնեյ»-ի դեմ խաղում Էնդրյուն իր առաջին գոլն է խփել «Ջետս»-ի կազմում։

2015 թվականի ապրիլի 30-ին Հուլը տեղափոխվել է «Սիդնեյ»՝ ստորագրելով երկամյա պայմանագիր։ Հոկտեմբերի 24-ին «Վեյսթերն Սիդնեյ Վոնդերերս»-ի դեմ խաղում նորամուտ է ունեցել նոր ակումբի կազմում։ 2016 թվականի հունիսի 20-ին «Սիդնեյ»-ը խզել է պայմանագիրը Հուլի հետ։

2016 թվականի հունիսի 21-ին Էնդրյուն վերադարձել է «Նյուքասլ Յունայթեդ Ջետս»՝ պայմանագիր ստորագրելով 2016/2017 մրցաշրջանի համար։

2017 թվականի մայիսի 31-ին Հուլը միացել է «Սենտրալ Կոստ Մարինես»-ին՝ ստորագրելով երկամյա պայմանագիր։ Հոկտեմբերի 14-ին «Վեյսթերն Սիդնեյ Վոնդերերս»-ի դեմ խաղում նա նորամուտ է ունեցել նոր ակումբի կազմում։ Նոյեմբերի 10-ին իր նախկին ակումբի՝ «Սիդնեյ»-ի դեմ խաղում խփել է իր առաջին գոլը «Սենտրալ Կոստ Մարինես»-ի կազմում։

## Միջազգային կարիերա
Ֆուտբոլի աշխարհի երիտասարդական առաջնություն 2013-ի կազմում Հուլը մասնակցություն է ունեցել Թուրքիայում Աշխարհի երիտասարդական առաջնությունում։ Մրցաշրջանում խաղացել է Սալվադորի, Թուրքիայի և Կոլումբիայի ակումբների դեմ խաղում։

## Ծանոթագրություններ

## Արտաքին հղումներ
* 
* 
* Профиль на сайте ''football-lineups.com''
* 

Կատեգորիա:Ավստրալիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մարկ Բրիջ

**Մարկ Ռոբերտ Բրիջ** (, ), ավստրալիացի ֆուտբոլիստ, «Մաունթիս Ուոնդերերես» ֆուտբոլային ակումբի հարձակվող։ Հանդես է եկել Ավստրալիայի հավաքականի կազմում։ Օլիմպիական խաղեր 2008-ի մասնակից։

## Ակումբային կարիերա
Բրիջը կարիերան սկսել է «Պարամատա Փաուեր» ակումբում։ 2005 թվականին նա տեղափոխվել է «Նյուքասլ Յունայթեդ Ջետս» և օգնել թիմին հաղթել Ավստրալիայի ֆուտբոլի առաջնության 2007/2008 մրցաշրջանում։ 2008 թվականին Մարկը տեղափոխվել է «Սիդնեյ»։ Նոր թիմում իր առաջին գոլը խփել է «Պերտ Գլորի»-ի դեմ խաղում։ 2009 թվականի սկզբին Բրիջը կարճաժամկետ վարձակալության իրավունքով տեղափոխվել է չինական «Տյանցզին Տեդա»։ Մարտի 28-ին «Հանչժոու Գրինտաուն»-ի դեմ խաղում նորամուտն է նշել Չինաստանի առաջնությունում։ Վարձակալությունից վերադառնալուց հետո Մարկը օգնել է «Սիդնեյ»-ին հաղթել Ավստրալիայի առաջնությունում։

Բրիջը 2012 թվականին տեղափոխվել է «Վեստերն Սիդնեյ Վոնդերերս»։ Հոկտեմբերի 6-ին «Սենտրալ Կոստ Մարինես»-ի դեմ խաղում նա նորամուտն է նշել նոր ակումբում։ Հոկտեմբերի 27-ին «Բրիսբեն Ռոար»-ի դեմ խաղում Մարկը խփել է իր առաջին գոլը նոր ակումբի կազմում։ Դեկտեմբերի 21-ին «Ադելաիդա Յունայթեդ»-ի դեմ խաղում հեթ-տրիկ է արել։ Բրիջը երրորդ անգամ դարձել է Ավստրալիայի չեմպիոն։ 2014 թվականին Մարկը երկու գոլ է խփել չինական «Գույչժոու Ժենհե» և «Ուլսան Հյոնդե» ակումբների դեմ խաղում։ Նույն թվականին Մարկը մասնակցել է Աշխարհի թիմային առաջնությունում։

2016 թվականի մայիսի 27-ին Բրիջը տեղափոխվել է Թաիլանդի «Չիանգրայ Յունայթեդ» ֆուտբոլային ակումբ։

2017 թվականի հուլիսին Բրիջը վերադարձել է «Վեստերն Սիդնեյ Վոնդերերս»՝ կնքելով երկու տարվա պայմանագիր։

## Միջազգային կարիերա
2008 թվականին Ավստրալիայի օլիմպիական հավաքականի կազմում Բրիջը մասնակցել է Պեկինում Օլիմպիական խաղերին։ Մրցաշրջանում խաղացել է Կոտ դ'Իվուարի, Սերբիայի և Արգենտինայի թիմերի դեմ խմբային խաղում։

2008 թվականի մարտի 22-ին Սինգապուրի ֆուտբոլի ազգային հավաքականի դեմ ընկերական խաղում Մարկը նորամուտ է ունեցել Ավստրալիայի հավաքականի կազմում։

## Ձեռքբերումներ
**Թիմային**

 **[[Նյուքասլ Յունայթեդ Ջետս]]**

* Ավստրալիայի ֆուտբոլի առաջնություն՝ 2007/2008

 **[[Սիդնեյ ՖԱ]]**

* Ավստրալիայի ֆուտբոլի առաջնություն՝ 2009/2010

 **Վեյսթերն Սիդնեյ Վոնդերերս**

* ԱՖԿ Չեմպիոնների լիգայի հաղթող՝ 2014

## Ծանոթագրություններ

## Արտաքին հղումներ
* 
* 
* 
* Western Sydney Wanderers profile
* FFA — Olyroo profile

Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիական մարզիկներ Ավստրալիայից
Լեգատ

**Լեգատ** (< լատ. legatus – առաքված, դեսպան), 
# Հին Հռոմում, սենատի նշանակած, քաղաքական հանձնարարություն կատարող դեսպան կամ լիազոր։ Ուշ հանրապետության ժամանակաշրջանում լեգատ կոչվել են զորավարների և կուսակալների օգնականները նահանգներում։ Կայսրության ժամանակաշրջանում կայսրի լեգատը իրագործել է նահանգի փոխարքայի ֆունկցիաներ։ 
# Հռոմի պապի դիվանագիտական ներկայացուցիչների բարձր կարգի տիտղոս, նաև՝ ժամանակավոր կամ մշտական առաքելություն կատարող ներկայացուցիչ։
Վասիլիսա (ֆիլմ, 2013)

**«Վասիլիսա»** (), 2013 թվականի ռուսական պատմական ֆիլմ, ինչպես նաև նույն ֆիլմի նյութի հիման վրա մոնտաժված համանուն մինի հեռուստատեսային սերիալը (չորս սերիա), որը նկարահանել է ռեժիսոր Անտոն Սիվերսը։ Ֆիլմը պատմում է 1812 թվականի Հայրենական պատերազմի մասնակից Վասիլիսա Կոժինայի կյանքի մասին։

Սկզբում ծրագրվել է, որ ֆիլմի ռեժիսորը կլինի Դմիտրի Մեսխիևը, ֆիլմի թողարկումը տեղի կունենա 2012 թվականին և նվիրված կլինի 1812 թվականի Հայրենական պատերազմի 200-ամյակին, սակայն մտահղացման իրագործումը ձգձգվել է մինչև 2014 թվականը, և ռեժիսորն է դարձել Անտոն Սիվերսը։

Ֆիլմի հատուկ ցուցադրությունը տեղի է ունեցել 2014 թվականի ապրիլին Ղրիմում, ապա Սանկտ Պետերբուրգում՝  «Виват, кино России!» փառատոնի շրջանակներում։ Ֆիլմի պրեմիերան կինոթատրոններում տեղի է ունեցել 2014 թվականի դեկտեմբերի 4-ին։

## Սյուժե
Ճորտ գյուղացի Վասիլիսան  ռոմանտիկ կապի մեջ է ազնվական Իվան Ռյազանովի հետ, որը խոստանում է նրան ազատություն և պսակադրություն, սակայն մանկուց նշանված է իր դասակարգի մի աղջկա հետ։ Վասիլիսային սիրահետում է գյուղի տանուտեր Կոժինը։ Սխալ մեկնաբանելով Ռյազանովի բացատրությունը իր հարսնացուի հետ՝ Վասիլիսան համաձայնում է ամուսնանալ Կոժինի հետ։ Դրանից կարճ ժամանակ անց սկսվում է Հայրենական պատերազմը։ Գյուղացիները բախվում են ֆրանսիացի զինվորների չարաշահումների և իրենց տանուտիրոջ անգործության հետ։ Վասիլիսան որոշում է պայքարել և համախմբում է գյուղացիներին պարտիզանական ջոկատի կազմում, որը հարձակվում է ֆրանսիական գումակների վրա՝ նրանց պատճառելով զգալի վնաս։

## Դերերում

## Ծանոթագրություններ

## Արտաքին հղումներ
*Фильм «Василиса» (2014) <small>(просмотр, информация, кадры из фильма, онлайн трейлер)</small> // Кино-сайт «www.FilmzGuru.ru»
*«Василиса» <small>Vasilisa (original title)</small> 1h 40min; TV Series (2014– ) : <small>Информация о телесериале</small> // Сайт компании IMDb.com, Inc. (www.imdb.com)

Կատեգորիա:2010-ականների ռուսերեն ֆիլմեր
Կատեգորիա:2013 ֆիլմեր
Կատեգորիա:2014 ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ռուսական հեռուստասերիալներ
Կատեգորիա:Ռուսական պատմական ֆիլմեր
Կատեգորիա:Ռուսական ռազմական ֆիլմեր
Կատեգորիա:Ռուսական ֆիլմեր
Ազատության արձանը (նկար)

**Աշխատանքներ Ազատության արձանի վրա** (, նաև հայտնի է որպես *Ազատության արձանը*, անգլ.՝ Statue of Liberty), ամերիկացի նկարիչ և նկարազարդող Նորման Ռոքուելի կտավը, որը ստեղծվել է 1946 թվականին։ Պատկերում է աշխատողների, որոնք մաքրում են Նյու Յորքում տեղակայված հայտնի Ազատության արձանի՝ վեր ձգված ձեռքի ջահը։

## Ստեղծում
մինի|Ազատության արձանի օրիգինալ ջահը (փոխարինվել է 1986 թվականին)
Նկարն ստեղծվել է «The Saturday Evening Post» հրատարակության շապիկի համար, թողարկվել է 1946 թվականի հուլիսի 6-ին՝ օգտագործելով էսքիզները, որոնք Ռոքուելն արել է 1946 թվականի մարտին։ Նկարի վրա պատկերված են բանվորներ, որոնք մաքրում են Ազատության արձանի ջահի վրայի սաթի գույն ունեցող ապակին։ Նման մաքրում կատարվում է ամեն տարի հուլիսին։ Ռոքուելի նկարում պատկերված է արձանի միայն մի փոքր մասը՝ ջահը, ձգված ձեռքը 13 մետր երկարությամբ, ինչպես նաև արձանի գլխի մի մասը։ Մարդկանց ուրվագծերը նկարված են պարզ երկնագույն երկնքի ֆոնի վրա։ Հինգ աշխատողներ կախված են ապահովագրական պարաններից։ Դրանցից մեկը Ռոքուելի ինքնադիմանկարն է, իսկ մյուսը, որը արտասովոր է, աֆրոամերիկացի է (կարմիր վերնաշապիկով)։ Ոչ սպիտակամորթ մարդուն սպիտակամորթների հետ հավասար ընդգրկված լինել  աշխատանքներում, ըստ երևույթին, առաջին անգամ նկատվել է միայն 2011 թվականին։ Այն հակասում էր «The Saturday Evening Post»-ի քաղաքականությանը, որը գործում էր նկարի ստեղծման ժամանակ, երբ աֆրոամերիկացիների պատկերվում էին միայն ստորադաս դերում (ինչ կարելի է տեսնել, օրինակ, նույն 1946 թվականի «Տղան վագոն-ռեստորանում» նկարում)։

## Պատկերը Օվալաձև սենյակում
Կտավը ձեռք է բերել Սթիվեն Սփիլբերգը, որը այն հանձնել է Սպիտակ տան մշտական հավաքածուին 1994 թվականին։ Այն կախված էր Օվալաձև աշխատասենյակում Բիլ Քլինթոնի, Ջորջ Բուշի և Բարաք Օբամայի վարչակազմերի ժամանակ, առավել հաճախ եղել է նախագահական աշխատասեղանի ձախ կողմում՝ պահարանի կամ Ֆրեդերիկ Ռեմինգթոնի քանդակով զարդարված սեղանի վրա։ Օբաման նկարը տեղափոխել է բուխարու մոտ՝ Մարտին Լյութեր Քինգ Կրտսերի կիսանդրու վերևում։ Հայտնի է, որ 2017 թվականի հունվարին՝ Դոնալդ Թրամփի երդմնակալությունից անմիջապես հետո, պատկերը դեռ եղել է Օվալաձև աշխատասենյակում։ Սակայն ավելի ուշ՝ 2017 թվականին, ըստ մամուլի հաղորդագրությունների, նկարը փոխարինվել է Էնդրյու Ջեքսոնի դիմանկարով։

**Ազատության արձանը Օվալաձև աշխատասենյակում**

Պատկեր:Barack Obama and Harry Reid in the Oval Office.jpg|Բարաք Օբաման և Սենատի մեծամասնության առաջնորդ Հարրի Ռեյդը։ 2009 թվականին կտավը կախված էր «Ռեզոլյուտ» սեղանից աջ՝ Ֆրեդերիկ Ռեմինգթոնի քանդակի վերևում, որը պատկերում է կովբոյի ձիու վրա
Պատկեր:Barack Obama and Donald Trump in the Oval Office.jpg|Բարաք Օբամայի հանդիպումը նորընտիր նախագահ Դոնալդ Թրամփի հետ Օվալաձև աշխատասենյակում։ 2016 թվականի նոյեմբերին պատկերը դեռ իր տեղում էր



## Ծանոթագրություններ

Կատեգորիա:1946 նկարներ
Սաթե թևեր

**«Սաթե թևեր»** (), 2003 թվականի ռուսական երկսերիանոց գեղարվեստական ֆիլմ, որը նկարահանել է ռեժիսոր Անդրեյ Ռազենկովը։ Ֆիլմի պրեմիերան տեղի է ունեցել 2003 թվականի օգոստոսի 14-ին Ռուսաստանում։

ՏՎ Ցենտր կինոընկերության և Սերգեյ Բոնդարչուկի անվան ստուդիայի համատեղ նախագիծն է։ Ֆիլմի երաժշտությունը գրել է ֆրանսիացի կոմպոզիտոր Միշել Լեգրանը։ Դերասանուհի Իրինա Սկոբցևան այս ֆիլմում իր դերի համար ստացել է Ստանիսլավ և Անդրեյ Ռոստոցկիների անվան մրցանակ Վիբորգի «Պատուհան դեպի Եվրոպա» կինոփառատոնում։

## Սյուժե
Ֆիլմը պատմում է գերմանացի փաստաբանի և ռուսաստանցի դերասանուհու հանդիպման մասին։ Այդ հանդիպումը տեղի է ունենում Սուրբ ծննդյան երեկոյան։ Զույգը հանդիպում է հին Տալլինում գտնվող մի փոքրիկ խանութում։ Այսպես սկսվում է այդ սիրո պատմությունը՝ կապված հին առանձնատան հանելուկների հետ։

## Դերերում

## Նկարահանող խումբ
* Սցենարի հեղինակ՝ Մարինա Մարեևա
* Ռեժիսոր՝ Անդրեյ Ռազենկով
* Օպերատոր՝ Մարիա Սոլովյովա
* Մոնտաժող՝ Օլգա Գրինշպուն
* Կոմպոզիտոր՝ Միշել Լեգրան
* Նկարիչ՝ Օլգա Կրավչենյա
* Զգեստների նկարիչ՝ Նատալյա Իվանովա
* Պրոդյուսերներ՝ Եկատերինա Մասկինա, Տատյանա Նիկոլաևա և Վալերի Մալկով
* Գծային պրոդյուսեր՝ Իգոր Բորտնիկով

## Տեխնիկական տվյալներ
* Ռուսաստան, 2003 թվական
* Вертикаль, ՏՎ Ցենտր, Մոսֆիլմ և Սերգեյ Բոնդարչուկի ստուդիա
* Գունավոր, 2 սերիա, 104 րոպե
* Բնօրինակ լեզու՝ ռուսերեն

## Լրացուցիչ տեղեկություններ
* Ռուսաստանում ֆիլմի պրեմիերան տեղի է ունեցել 2003 թվականի օգոստոսի 14-ին։
* Ֆիլմը ցուցադրվել է նաև Գերմանիայում՝ «Der Bernsteinengel» անվանումով։

## Տես նաև
* Ֆրանսիացին

## Ծանոթագրություններ

## Արտաքին հղումներ
* 
* «Սաթե թևեր» ֆիլմը Фильм Ру կայքում 
* «Янтарные крылья» на сайте Российское кино 
* «Янтарные крылья» на неофициальном сайте Александра Балуева 

Կատեգորիա:2000-ականների ռուսերեն ֆիլմեր
Կատեգորիա:2003 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Լեգատո

thumb|400px|Լեգատո
**Լեգատո**  (իտալ. legato, բառացի՝ կապված, սահուն), երաժշտական դարձվածքի կապակցված (մեկ հնչյունից կամ համահնչյունից մյուսին սահուն, անընդմեջ անցումով) կատարումը, ի տարբերություն «նոն լեգատո»-ի, որ նշանակում է չկապակցված (բայց ոչ կտրտված) կատարում։ Նշվում է legato բառով կամ լիգա նշանով։

Կատեգորիա:Երաժշտական նոտագրման եղանակներ
Կատեգորիա:Երաժշտական եզրույթներ
Կրիվա Պալանկա

**Կրիվա Պալանկա**, քաղաք Հյուսիսային Մակեդոնիայի արևելքում։ Կրիվա Պալանկա համայնքի վարչական կենտրոնը։ Բուլղարական սահմանից ունի 5 կմ հեռավորություն։

Քաղաքը գտնվում է հանրապետության հյուսիս-արևելքում՝ Օսոգովո լեռնաշղթայից ոչ հեռու՝ Կրիվա Ռեկա գետի երկու ափերին։ Կումանովոյից ունի 60 կմ, իսկ երկրի մայրաքաղաք Սկոպիեից 100 կմ հեռավորություն։ Գետի երկայնքով քաղաքի անվանումը՝ Օսմանյան կայսրության օրոք թուրքերեն եղել է Էգրի-Դերե (*ծուռ գետ*), այնուհետև անվանվել է Էգրի-Պալանկա ()։

## Պատմություն
Կրիվա Պալանկան երկրի «ամենաերիտասարդ» քաղաքներից մեկն է։ Այն հիմնվել է 1633 թվականին թուրքերի կողմից՝ Բայրամ փաշայի ցուցումով։ 20-րդ դարի սկզբին քաղաքն ունեցել է բազմաէթնիկ բնակչություն։ Վասիլ Իվանով Կինչևի 1900 թվականի «Մակեդոնիա. Ազգագրություն և վիճակագրություն» աշխատության մեջ նշվում է, որ քաղաքում բնակվել է 1,5 հազար բուլղար-քրիստոնյա, 2,5 հազար թուրք, 20 վլահ և 320 գնչու։ 1905 թվականին քաղաքի 1364 բնակիչներ Բուլղարիայի Էկզարխիայի եկեղեցու ծխականներն էին։ 1912 թվականի Առաջին Բալկանյան պատերազմի սկզբում քաղաքից 27 հոգի դարձել էին մակեդոնա-օդրինյան աշխարհազորի անդամներ։

## Բնակչություն
Ըստ 2002 թվականի մարդահամարի տվյալների՝ Կրիվա Պալանկայի բնակչությունը կազմել է 14 558 մարդ

## Տեսարժան վայրեր
250px|thumb|Սուրբ Յովակիմ Օսոգովսկի վանք
Քաղաքի մոտ (կենտրոնից 2 կմ հեռավորության վրա) գտնվում է Օսոգովսկի ուղղափառ վանքը՝ ճարտարապետության և պատմության միջնադարյան հուշարձանը։

## Ծանոթագրություններ

Կատեգորիա:Հյուսիսային Մակեդոնիայի քաղաքներ
Կատեգորիա:Բնակավայրեր այբբենական կարգով
Կատեգորիա:1633 թվականին հիմնադրված բնակավայրեր
Ցարևիչ Պրոշան

**«Ցարևիչ Պրոշան»** (), խորհրդային գունավոր ֆիլմ-հեքիաթ, որը նկարահանել է ռեժիսոր Նադեժդա Կոշևերովան 1974 թվականին «Լենֆիլմ» կինոստուդիայում։

## Սյուժե
Կար-չկար մի թագավոր։ Թագավորն ուներ մի որդի՝ շատ ազնիվ ցարևիչ Պրոշան։ Այն պատճառով, որ որդին հրաժարվում է պատմել իր երազը, թագավորը նրան տալիս է վայրի կենդանիներին։ Պրոշային փրկում է հարևան թագավորը, որն ուներ դուստր՝ գեղեցկուհի արքայադուստր։ Չար հերցոգ Դերդիդասը գողանում է արքայադստերը, ցարևիչը գնում է նրան փնտրելու։ Ճանապարհին նրան հանդիպում է աճպարար Լուտոնյան, որը պատրաստակամություն է հայտնում օգնել ցարևիչին։

## Գլխավոր դերերում

## Դերերում

## Նկարահանող խումբ
* Սցենարի հեղինակ՝ Միխայիլ Վոլպին
* Բեմադրությունը՝ Նադեժդա Կոշևերովայի
* Գլխավոր օպերատորներ՝ Վլադիմիր Վասիլև, Էդուարդ Ռոզովսկի
* Գլխավոր նկարիչ՝ Մարինա Ազիզյան
* Կոմպոզիտոր՝ Մոիսեյ Վայնբերգ
* Մոնտաժող՝ Վալենտինա Միրոնովա
* Խմբագիր՝ Ալեքսանդր Բեսսմերտնի
* Ռեժիսոր՝ Վ. Պերով
* Երգերի տեքստի հեղինակ՝ Միխայիլ Վոլպին
* Հնչյունային օպերատոր՝ Լեոնիդ Շումախեր
* Բալետմայստեր՝ Սվյատոսլավ Կուզնեցով
* Սուսերամարտի մարզիչ՝ Կիրիլ Չերնոզյոմովի
* Կոստյումներ՝ Մարինա Ազիզյան, Ի. Շարշիլինա
* Դեկորատոր՝ Վլադիմիր Կոստին
* Նկարիչ-դիմահարդար՝ Վասիլի Գորյունով
* Նկարիչ-լուսանկարիչ՝ Բորիս Ռեզնիկով
* Օպերատորներ՝ Վ. Ամոսենկո, Վլադիմիր Իվանով
* Օգնականներ
** Ռեժիսորի՝ Ա. Գինդինա, Զ. Սուխորուկովա
** Օպերատորի՝ Ս. Դվորցով, Վ. Կոգան
** Նկարչի՝ Ն. Սոլոգուբ, Ն. Յակունինա
** Մոնտաժողի՝ Ե. Շիֆրինա
* Համակցված նկարահանումներ․
** Օպերատոր՝ Դմիտրի Ժելուբովսկի
** Նկարիչ՝ Վ. Սոլովյով
* Լենինգրադի պետական ֆիլհարմոնիայի սիմֆոնիկ նվագախումբ
** Դիրիժոր՝ Յուրի Տեմիրկանով
* Ֆիլմի տնօրեն՝ Թամարա Սամոզնաևա

## Ծանոթագրություններ

## Արտաքին հղումներ
* 
* «Царевич Проша» Аннотированный каталог фильмов киностудии «Ленфильм» 1918—2003.
* 
* 
* 
* «Царевич Проша» — kino-teatr.ru

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:1970-ականների խորհրդային ֆիլմեր
Լյուդմիլա Տոլստայա

**Լյուդմիլա Տոլստայա** *(աղջկական ազգանունը՝ Կրեստինսկայա, առաջին ամուսնության ժամանակ՝ Բարշևա,* ), խորհրդային սցենարիստ, գրող Ալեքսեյ Տոլստոյի վերջին կինը (1883-1945)։

## Կենսագրություն
Լյուդմիլա Տոլստայան ծնվել է 1906 թվականի հունվարի 30-ին Կիևում։ 1923 թվականին ավարտել է Յալթայի միջնակարգ դպրոցը։ 1927 թվականին ընդունվել է Լենինգրադի Ա. Պուշկինի անվան դրամատիկական ակադեմիական թատրոն, որն ավարտել է 1929 թվականին։ Այնուհետև մասնակցել է կոնստրուկտորական դասընթացների և հետագայում աշխատել որպես գծագրող։ Երբ Լյուդմիլայի ամուսինը՝ գրող Նիկոլայ Բարշևը լքեց նրան, Լյուդմիլայի ծանոթները 1934-1935 թվականներին նրան աշխատանքի տեղավորեցին որպես ԽՍՀՄ գրողների միության Լենինգրադի բաժանմունքի գրադարանավար։ 1935 թվականին ծանոթացել է գրող Ալեքսեյ Տոլստոյի հետ և հարսանիքից հետո՝ 1935 թվականի հոկտեմբերին, փոխել ազգանունը և դարձել նրա անձնական քարտուղարը։ Մասնակցել է նրա ստեղծագործությունների բոլոր հրատարակություններին։ Զբաղվել է հոդվածներ գրելով, ֆրանսերենից արտասահմանյան ստեղծագործությունների թարգմանությամբ, ինչպես նաև ֆիլմի սցենարներ է գրել բացառապես իր ամուսնու ստեղծագործությունների հիման վրա, երկու ֆիլմում հանդես է եկել նաև որպես համահեղինակ։

Հիմարիկ սիրունիկ, ընդհանուր առմամբ, «ոչ մի ձև չունեցող», բայց գործնական։ Այրի եղել է ոչ շատ երկար ժամանակ, այնուհետև ապրել է ռեժիսոր Կալատոզովի հետ, բայց նա շուտով հեռացել է Լյուդմիլայից։ Հետո ապրել է ևս մեկի հետ։ Ինձ պատմել է Մարուսյա Տիխոնովան։ Եվ հիմա Լյուդմիլա Իլինիչնա Տոլստայան ապրում է այս բարձրահասակ երիտասարդի հետ, որի հետ ժամանել է Յալթա, որտեղ էլ ես ծանոթացել եմ նրա հետ։ Նա կարծես Լյուդմիլայի վարորդն է։

1981 թվականին Ալեքսեյ Տոլստոյի այրու՝ Լյուդմիլա Տոլստայայի տնից գողացել են թանկարժեք զարդեր, այդ թվում՝ բուբոնյան «Թագավորական շուշան» բրոշը, որը ժամանակին պատվիրել է Լյուդովիկոս 16-րդ թագավորը։

Լյուդմիլա Տոլստայան մահացել է 1982 թվականի նոյեմբերին Մոսկվայում։

## Ֆիլմագրություն
### Սցենարիստ
* 1939 - «Ոսկե բանալի»
* 1959 - «Բուրատինոյի արկածները»

## Հետաքրքիր փաստ
Լյուդմիլա Իլինիչնային հաջողվել է գտնել «Բուրատինոյի արկածները» երաժշտական ֆիլմի պրեմիերան։ Նրա խոսքերով՝ հեռուստաֆիլմի ստեղծողներն իր ամուսնու ստեղծագործությունն աշխուժացրել են երաժշտության և ջերմ հոգևոր երգերի ներառմամբ։

## Ծանոթագրություններ

## Արտաքին հղումներ
* Մանրամասն կենսագրություն

Կատեգորիա:Խորհրդային սցենարիստներ
Դեղահաբը

**«Հաբը»** (), 1983 թվականի խորհրդային մուլտիպլիկացիոն ֆիլմ։

## Սյուժե
Մուլտֆիլմը պատմում է այն մասին, թե ինչպես կենդանիները պատժեցին խաբեբա աղվեսին։

Ձմռանը արջը հիվանդանում է ռադիկուլիտով։ Նապաստակը և կուղբը  նրան պատմում են, որ աղվեսը կարող է գտնել ցանկացած դեղ, բայց կվերցնի եռակի թանկ։ Արջը գնում է աղվեսի մոտ։

Աղվեսը նրան տալիս է արտասահմանյան հաբ և դրա փոխարեն պահանջում է  մի տակառ մեղր։ Տան ճանապարհին արջը պատահաբար կորցնում է հաբը, բայց աղվեսը դրան ի պատասխան ասում է, որ իր պարտքը, միևնույն է մնացել է, իսկ նոր հաբ տալ մերժում է։ Իրավիճակը փրկում է նապաստակը՝ արջին տաքացուցիչ նվիրելով։

Այդ ընթացքում ոզնին խիստ վրդովվում է, որ ճաղատանալու դեմ  քսուքը, որը նրան տվել էր աղվեսը, չի օգնում։ Ամռանը նապաստակի հետ նա  որոշում է պատժել աղվեսին խաբելու  համար։ Նրանք գլորում են «կախարդական» մեղրի տակառը, գայլին համոզում են մտնել դրա մեջ։ Երբ աղվեսը բացում է կափարիչը, գայլը դուրս է ցատկում, աղվեսին մտցնում տակառի մեջ և գլորում է դեպի գետը։

## Ստեղծողներ

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր աղվեսների մասին
Կատեգորիա:Ռոման Դավիդովի մուլտֆիլմեր
Վստահություն (ֆիլմ, 1975)

«**Վստահություն**» (), խորհրդա-ֆիննական գեղարվեստական պատմա-հեղափոխական ֆիլմ, որը նկարահանել են Էդվին Լայնեն և Վ. Տրեգուբովիչը։ Համատեղ խորհրդա-ֆիննական բեմադրություն է, երկրորդ վերնագիրը՝ «Luottamus»։ Ֆիլմի պրեմիերան տեղի է ունեցել 1976 թվականի օգոստոսի 20-ին Հելսինկիում և 1976 թվականի ապրիլի 21-ին Մոսկվայում։

1965 թվականին նույն օրվա իրադարձությունների մասին նկարահանվել է «Նույն մոլորակի վրա» ֆիլմը։

## Սյուժե
Ֆիլմի գործողությունները ծավալվում են մեկ օրվա ընթացքում՝ 1917 թվականի դեկտեմբերի 31-ին։  Ժողովրդական կոմիսարների խորհրդի նիստում, որը վարել է Վ. Ի. Լենինը, կոշտ բանավեճից հետո որոշում է ընդունվում Ֆինլանդիայի անկախության ճանաչման մասին։

## Դերերում
* Կիրիլ Լավրով – *[[Լենին]]
* [[Վլադիմիր Տատոսով]] – *Յակով Սվերդլով
* Իգոր Դմիտրիև – *[[Վլադիմիր Բոնչ-Բրուևիչ]]
* [[Մարգարիտա Տերեխովա]] – *Ալեքսանդրա Կոլոնտայ
* Անտոնինա Շուրանովա – *[[Ռոզա Լյուքսեմբուրգ]]
* Լեոնխարդ Մերզին – *Յուկա Ռախյա
* Անատոլի Սոլոնիցին – *Շոտման
* Լեոնիդ Նևեդոմսկի – *Գրիգորի Պետրովսկի
* Օլեգ Յանկովսկի – *Գեորգի Պյատակով
* [[Ինոկենտի Սմոկտունովսկի]] – *Ֆինլանդիայի գեներալ-նահանգապետ Ն. Ի. Բոբրիկով
* Վիլկո Սիիվոլա – *Ֆինլանդիայի վարչապետ Պեր Էվինդ Սվինհուվուդ
* Էսա Սաարիո – *Կուլերվո Մաններ
* Յարնո Հիիլոսկորպի – *[[Յուրյո Էլիաս Սիրոլա]]
* Եերո Սալմի – *Գուստավ Ռովիո
* Յորան Շաուման – *Էյգեն Շաուման
* Եվգենյա Վետլովա – *Լենինի քարտուղար
* Գրիգորի Գայ – *ժամանակավոր կառավարության անդամ
* Յուրի Դեմիչ – *Նիկոլայ II
* Լև Դուրով – *լրտես գնացքում
* Վիկտոր Զապորոժսկի – *կարմիրբանակային 
* Վալերի Կարավաև – *նավաստի Սերգեյ 
* Իգոր Կաշինցև – *Պուրիշկևիչ
* Պավել Կաշլակով
* Աֆանասի Կոչետկով – *[[Մաքսիմ Գորկի]]
* Յուրի Կուզմենկով – *Անդրեյ Տիմոնին
* Իրինա Միրոշնիչենկո – *[[Մարիա Անդրեևա]]
* Թամարա Ուրժումովա – *կոմսուհի
* Պյոտր Շելոխոնով – *Պոկրովսկի
* Գեորգի Շտիլ – *գնդապետ
* Ալեքսեյ Էյբոժենկո – *Կրիլենկո
* [[Բորիս Առաքելով]] – *էսէռ
* Վսևոլոդ Կուզնեցով – *Մարկով
* Վյաչեսլավ Վասիլև – *Միրբախ
* Ալեքսանդր Դեմյանենկո – *հեղինակի տեքստ

== Մրցանակներ ==
* Հատուկ մրցանակ և ժյուրիի դիպլոմ՝ 10-րդ Համամիութենական փառատոնում (1977, Ռիգա)

== Ծանոթագրություններ ==


== Գրականություն ==
* Rollberg, Peter. *Historical Dictionary of Russian and Soviet Cinema''. Scarecrow Press, 2008.

## Արտաքին հղումներ
* «Վստահություն» ֆիլմը «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1976 դրամա ֆիլմեր
Կատեգորիա:1976 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:1970-ականների խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում 1910-ականներին